ישיבת תורה בתפארתה

ישיבת תורה בתפארתה (מכונה "תפארתה" בהגיה עברית- "תפארתו") היא ישיבה גדולה חרדית-ליטאית באלעד. הישיבה נוסדה בשנת תשע"ד על ידי הרב אהרן יהודה לייב שטינמן עבור הבחורים ואנשי הצוות שפרשו מישיבת כנסת יצחק בחדרה. בישיבה לומדים כ-1200 בחורים רובם מהעיר בני ברק ומודיעין עילית.

רקע
הישיבה הוקמה על רקע המחלוקת בציבור הליטאי בין נאמני הרב שטיינמן לנאמני הרב שמואל אוירבך ובעקבות הזדהותם של ראש ישיבת חדרה, הרב ארנברג, והמשגיח, הרב טוביה נוביק, עם מפלגת בני תורה. לאחר שניסיונות פשרה לא הצליחו, הורה הרב שטיינמן להקים ישיבה חדשה והטיל על יעקב וירז'בינסקי, מנהל ישיבת אורחות תורה, את הניהול הלוגיסטי והגשמי של הישיבה החדשה. בעקבות כך עברו בהוראת הרב שטיינמן לישיבה החדשה כ-130 בחורים, ומצוות הישיבה עברו הרב אלעזר דוד אפשטיין (חתנו של הרב חיים קניבסקי), הרב רפאל גפן, הרב אפרים רוטשילד והרב אברהם ישעיהו סוקולובסקי.

הישיבה דוגלת בסגירות ובצמצום מהעולם שבחוץ שבא לידי ביטוי בתקנון האוסר על הבאת נגני mp3 כשרים לישיבה, וכן על הבאת פלאפון המשמש לשיחות בלבד, והאוסר נסיעה בטרמפים (על ידי אנשים שאינם בני תורה).

הקמת הישיבה
הישיבה הוקמה בה' בטבת תשע"ד בקמפוס - קריית חינוך לבנים של הרב שאול דולינגר באשדוד. לר"מ בקיאות מונה הרב מתתיהו זאב שציגל, והמשגיח הוא הרב נח פלאי שכיהן לפני כן כמשגיח בישיבת רבנו חיים עוזר. גם הרב זאב כַּהַן, ר"מ בישיבת מאור התלמוד, מוסר שיחות בישיבה. בזמן קיץ מונה הרב יעקב סטפנסקי שכיהן בעבר כראש ישיבת אמרי צבי במודיעין עילית לראש הישיבה באלול תשע"ה נוסף לצוות הר"מים הרב חיים יעקב כגן.

כך שכיום הרב רפאל גפן והרב דוד אפשטיין מכהנים כרמי"ם בשיעור א' ומתחלפים באמצע השנה, והרב אפרים רוטשילד והרב חיים יעקב כגן מכהנים כרמי"ם בשיעור ב', והרב יעקב סטפנסקי מוסר שיעורים לבני שיעור ג' בימי א ב ה בגלל שיעורו השבועי הנמסר בהיכל הישיבה ביום שלישי לבני כל השיעורים.

כמשגיחים קטנים בישיבה (מקקי"ם) מכהנים הגר"מ הרשקוביץ בשיעור ב והגר"א דיקמן בשיעור א.

באלול תשע"ד עברה הישיבה לעיר אלעד וממוקמת בקרוואנים בקמפוס רחב ידיים בכניסה לעיר.

קישורים חיצוניים

 תורה בתפארתה - תגית באתר כיכר השבת
 שיעורים בישיבה באתר קול הלשון

הערות שוליים

ישיבות גדולות בישראל
ישיבות ליטאיות בישראל
אלעד: ישיבות
ישיבת ארחות תורה: סניפים